Държавен вестник, бр. 27, 2010 г., стр. 75

БРОЙ  27	
Д Ъ Р Ж А В Е Н  В Е С Т Н И К 	
СТР.  75  
1. постоянна – без срок на валидност;
2. временна – с определен срок на валидност, 
но не по-малко от един месец;
3. транзитна – със срок на валидност 30 дни.
Чл. 24. (1) Временна регистрация се извърш­
ва на временно внесена в Република България 
техника по чл. 2, ал. 1 за срока на временния 
внос, но не по-малко от 1 месец.
(2) При временна регистрация срокът на 
валидност се нанася в свидетелство за регис­
трация.
(3) Регистрационният номер се определя 
по чл. 27, ал. 2. 
(4) Временната регистрация се извършва 
съгласно изискванията на раздел ІІ.
Чл. 25. Транзитна регистрация на нереги­
стрирана в Република България техника по 
чл. 2, ал. 1 се извършва:
1. в случаи на придвижване по определен 
маршрут;
2. в случаи на извършване на демонстрации 
при работа.
Чл. 26. (1) Транзитната регистрация по чл. 25, 
т. 1 и 2 се извършва съгласно изискванията 
на раздел ІІ.
(2) При транзитна регистрация се издава 
документ за движение с определен маршрут 
или работа в определен район със срок на ва­
лидност до 30 дни съгласно приложение № 4.
Чл. 27. (1) Регистрационният номер се със­
тои от цифри и букви. Цифрите са арабски, а 
буквите главни.
(2) При постоянна регистрация регистраци­
онният номер се състои от:
1. графично изображение на българския 
идентификационен код „BG“ и европейското 
знаме от 12 звезди на син фон, разположени 
в горния ляв ъгъл;
2. буквен код по месторегистрация;
3. пореден номер, съставен от петцифрова 
комбинация от цифрите от 0 до 9;
4. буквите и цифрите са изписани с черен 
цвят на бял светлоотразителен фон с височина 
45 mm и дебелина 8 mm.
(3) Регистрационната табела е с правоъгълна 
форма с външни размери 250/150 mm.
(4) Табелата е кантована с черен кант с 
дебелина 5 mm.
(5) В горния десен ъгъл на табелата се поставя 
печат на Контролно-техническата инспекция.
(6) Транзитният регистрационен номер се 
състои от петцифрена комбинация на цифри­
те от 0 до 9 и буквите „ТРАН“, разположени 
симетрично на два реда, и е за еднократна 
употреба. Графичните знаци се нанасят със син 
цвят на жълт фон.
(7) Мястото на монтиране на регистраци­
онната табела трябва да отговаря на следните 
изисквания:
1. центърът на табелата не може да е от­
местен вдясно от равнината на симетрия на 
техниката;
2. левият страничен ръб на табелата не трябва 
да излиза вляво от вертикалната равнина, успо­
редна на равнината на симетрия на техниката 
и допирателна в точката, където напречното 
сечение на техниката е най-широко;
3. табелата се монтира вертикално; височи­
ната на долния ръб на табелата над земната 
повърхност не трябва да е по-малка от 0,3 m, а 
височината на горния ръб на табелата над зем­
ната повърхност не трябва да превишава 4,0 m. 
Раздел VІ
Свидетелство за регистрация на техниката
Чл. 28. (1) Свидетелството за регистрация 
се състои от две части, съдържащи данни за 
техниката и собственика, съгласно приложе­
ние № 2.
(2) Част І на свидетелството за регистрация 
служи за идентифициране на техниката и се 
съхранява от собственика.
(3) Част ІІ на свидетелството за регистрация 
служи за идентифициране на техниката и се 
носи винаги от водача при работа и движение 
по пътищата.
Чл. 29. (1) Част ІІ на свидетелството за 
регистрация на временно спряната от работа 
техника се изземва и на техниката се поставя 
знак „Спрян от работа“.
(2) Иззетите свидетелства за регистрация се 
съхраняват в РС на КТИ.
Раздел VІI
Отчет на техниката
Чл. 30. (1) В КТИ се създава и поддържа 
информационна система с база данни за регис­
трация, отчет и контрол на техниката. 
(2) Отчетът включва всички данни от 
свидетелството за регистрация, издадено при 
първоначална регистрация, и промените в тях, 
извършени до момента на прекратяване на 
регистрацията.
(3) Към данните на отчета се включват 
данни за фактическото състояние на техниката, 
информация за налаганите от компетентните 
органи ограничения и тяхното отменяне, за 
провежданите периодични технически прегледи, 
за временно спиране от работа по желание на 
собственика или за налагане на принудителна 
административна мярка „Временно спиране 
от работа“.